ผู้ขับขี่หลายคนคงจะต้องเคยเจอปัญหาเกี่ยวกับมอเตอร์ไซค์กระตุกระหว่างขับขี่ ซึ่งปัญหานี้สามารถเกิดขึ้นได้กับรถมอเตอร์ไซค์ระบบเกียร์ และระบบออโตเมติก หากเราไม่รีบทำการแก้ไขอาจจะทำให้ผู้ขับขี่เกิดอุบัติเหตุบนท้องถนนได้ ส่วนสาเหตุของอาการรถขับแล้วกระตุก มีอยู่ดังนี้
ปั๊มติ๊กเสื่อมสภาพ
ปั๊กติ๊กเป็นอุปกรณ์ในถังน้ำมัน มีหน้าที่ในการควบคุมแรงดันของน้ำมันเชื้อเพลิง ถ้าเกิดว่าปั๊มติ๊กเสื่อมสภาพก็จะทำให้รถมอเตอร์ไซค์ของเราเกิดอาการกระตุก แม้ว่าเราจะขับขี่มาด้วยความเร็วคงทีก็ตาม หากเราไม่อยากจะให้ปั๊มติ๊กเสื่อมสภาพ แนะนำว่าเราไม่ควรปล่อยให้สัญญาณไฟแจ้งเตือนน้ำมันหมดบ่อย ๆ ให้เติมน้ำมันอย่างสม่ำเสมอ
หัวฉีดอุดตัน
หัวฉีดเกิดการอุดตัน สาเหตุมาจากมีคราบสิ่งสกปรกขนาดเล็กเข้าไปอุดตันหัวฉีด ทำให้ระบบการจ่ายน้ำมันไม่คงที่ สงผลให้รถเครื่องเกิดอาการกระตุกนั้นเอง
หัวเทียน
หัวเทียนก็เป็นสาเหตุที่ทำให้เกิดอาการรถมอเตอร์ไซค์กระตุก สาเหตุมาจากเขี้ยวของหัวเทียนสึกหรอ ดังนั้นเมื่อเกิดอาการแบบนี้แนะนำให้ทำการเปลี่ยนหัวเทียนใหม่
ไส้กรองตัน
ไส้กรองตันเป็นอีกสาเหตุที่อาจทำให้เครื่องยนต์มีเกิดอาการกระตุก ไส้กรองเมื่อใช้งานไปนาน ๆ ก็มีการเสื่อมสภาพ หากเราไม่ทำการเปลี่ยนไส้กรองใหม่ ก็จะเกิดอาการเครื่องยนต์เริ่มมีวูบดับ ขับแล้วกระตุก วิธีแก้ไขคือนำไส้กรองออกมาเช็ด ทำความสะอาด หรือเปลี่ยนใหม่ หากยังฝืนใช้รถไปนาน ๆ มีโอกาสที่เราจะต้องเสียเงินก้อนใหญ่ในการยกเครื่องยนต์ใหม่
เครดิตภาพจาก : carvariety.com, thai.webike.net